钦定古今图书集成/方舆汇编/职方典/第1522卷 > 《黔阳署中杂咏》江盈科
## 钦定古今图书集成/方舆汇编/职方典/第1522卷 > 《黔阳署中杂咏》江盈科

“天涯高阁几回凭，林卧终然愧季鹰。”水碓似人舂觉
缓，石床如雪冷难胜。鼠窥篱下初抽笋，猿挂岩前欲
断藤。环视四山饶爽气，倩谁拄杖与同登

二

骋望间登石上亭，草头花瓣洒如萍。春云乍起山巅
黑，瘴雨初来水气腥。病后喜餐铛底饭，睡时愁听月
中铃。频年憔悴需汤饵，归骑何妨载茯苓。

三

“客程芳草绿无涯，敲断闺中白玉钗。”鸟带斜阳归去
疾，山含夕爽望来佳。乡心每觉因愁动，懒性偏宜与
静偕。携得家童能说鬼，为渠时复一开怀。

四

徙倚空亭石磴斜，晚风容易扫残霞。蚁封土润霑新
雨，燕嘴泥香带落花。病后检方亲制饵，睡馀瀹鼎自
烹茶。“年光怕说如流水，几度春归未到家。”

五

深院游丝百尺长，东廊飞起卧西廊。隔篱鸟踏花枝
软，绕径衣拖竹粉香。酒帜飏风飘别市，棋声乘午出
邻墙。年年吏事关心少，笺解《南华》颇自忙。

《通志》：汉时西南夷君长以十数，夜郎最大，在蜀郡徼
外，东接交趾，西邻滇国。其国邻牂柯江，江广数里，出
番禺城下。其地多雨潦，俗好巫禁忌，寡畜产，又无蚕
桑，故最贫。㽛町有桄榔木，可以为面，百姓资之。武帝
时，唐蒙上书曰：“窃闻夜郎精兵可得十馀万，浮船牂
柯江出，不意此制南越奇兵也。”乃拜蒙为郎中，遂见
夜郎侯蒙厚赐，谕以威德。夜郎贪汉缯帛，以为汉道
险，终不能有也，乃与蒙约。还报，乃以为犍为郡。发巴
蜀卒理道，自僰道指牂柯江。

蜀人司马相如言西夷卭莋可置郡，帝使相如往谕，
皆如南夷，为置郡尉十馀县，属蜀郡。当是时，巴、蜀四
郡通西南夷道，戍转相饟。数岁，道不通，士罢饿离湿，
死者甚众。夷又数反，发兵兴击，耗费无功。帝患之，使
公孙弘往视问焉，还，言其不便。时方筑朔方，据河逐
蛮，弘因数言“西南夷为害，可且罢，专力事蛮奴。”上罢
西夷，独置南夷两县一都尉。及元狩元年，张骞言使
大夏时，见卭竹杖，问所从来，曰：“从东南《身毒》国可数
千里，得蜀贾人市。或闻卭西可二千里有《身毒》国。”于
是乃令王然于间出西南夷，往《身毒》国至滇道，皆为
昆明所闭，莫能通。《身毒》及南越反，上使发南夷兵，且
兰君小邑，乃与其众反。汉发巴蜀校尉击破之，遂平
南夷，为牂柯夜郎侯。始倚南越，越灭，恐惧，遂入朝，封
为夜郎王。

《后汉书》云：“有女子浣于遁水，有三节大竹，流入足间，
剖之得一男，养之及长，自立为夜郎侯，以竹为姓。武
帝元鼎中，置牂柯郡。夜郎侯迎降，天子赐其王印绶，
后遂杀之。夷獠咸以竹王非血气所生，甚重之，求为
立后。牂柯太守吴霸以闻，天子乃封其三子为侯，死
配食其父。”

昭帝《始元中》，牂柯、谈指、同、并等二十四邑，凡三万馀
人皆反。遣水衡都尉发蜀郡、犍为兵击牂柯，大破之。
〈注〉并音伴，《谈指》同。“并”后皆为县，属牂柯郡。

姑缯、叶榆人复反，㽛町侯亡波率其人击之，有功，汉
立亡波为㽛町王。
成帝河平中，夜郎王兴与钩町王禹、漏卧侯俞更举
兵相攻，牂柯太守请发兵诛兴等，汉以道远不可击，
遣大中大夫张匡持节和解，并不从。杜钦说王凤曰：
“张匡和解蛮夷王侯，王侯不从，不惮国威，其效可见。
恐议者巽懦，复守和解，太守察动”静有变迺以闻。如
此则复旷一时。王侯得收猎其众，中固其谋，党助众
多，各不胜忿，必相殄灭。自知罪成，狂犯守尉，远藏温
暑毒草之地，虽有孙吴之将，贲育之士，若入水火，往
必焦没，智勇俱亡。所设施屯田备守之费，不可胜量。
宜因其罪恶未成，未疑国家加诛，阴敕旁郡守尉练
士马，大司农先调“谷积要害处，选任职太守，往以秋
凉时入诛其王侯尤不轨者，即以为不毛之地，亡用
之人，圣王不以劳中国，亦宜放弃其人，绝其王侯，勿
复通。如以先帝所立累代之功，不可隳坏，亦宜因其
萌芽，早断绝之，反己成形，然后师兴，则万姓被害矣。”
凤于是荐陈立为牂柯太守。至牂柯，迺从吏数十人
出行县召兴，兴将数千人往，立数责地，因断兴头，出晓
其众，皆释兵降。兴子邪务收馀兵，迫胁旁二十邑反，
立又击平之。〈注〉漏卧，邑名，后为县，属牂柯。

公孙述时，大姓龙、傅、尹、董氏与郡功曹谢暹保境为
汉，乃遣使从番禺江奉贡。光武嘉之，并加褒赏。
桓帝时，尹政从汝南许慎、应奉受经书，学成，还乡里
教授。自是南域始有学焉。

唐高宗龙朔三年，矩州刺史谢法成招慰北楼等七
千户内附。

总章三年，置“《禄火汤》望州。”咸亨三年，昆明十四姓率
户二万内附，析其地为《殷州》、总州、敦州，以安戢之。殷

领为刺史。

唐置费珍、庄、琰、播、郎、牂、夷等州。其地北距充州百五
十里，东距辰州二千四百里，南距交州一千五百里，
西距昆明九百里。无城郭，散居村落。土多霖雨，稻粟
皆再熟。无徭役，将征战乃屯聚。刻木为契。其法，“劫盗
者，偿其主三倍；杀人者，出牛马三十头与其家以赎
死。”疾病无医药，但击铜砂锣以祀神。风俗与东谢蛮
同。

后唐天成二年牂柯清州刺史宋朝化等一百五十
人来朝。

周黔府都督谢祐，凶险忍毒。则天朝徙曹王于黔中，
祐吓云：“则天赐自尽。”祐亲奉进止，更无别敕。王怖而
缢死。后祐于平阁上卧，婢妾十馀人同宿，夜不觉，刺
客截祐首去。后曹王破家，簿录事得祐首漆之，题“谢
祐”字，以为秽器，方知王子，令刺客杀之。

王蜀有刘隐者，善于篇章。尝说：“少年赍益部监军，使
书案于黔巫之南，谓之南州。州多山崄，路细不通，乘
骑贵贱皆策杖而行，其囊櫜悉皆差夫背负，夫役不
到处，便遣县令主簿自荷而行。将至南州，州牧差人
致书迓之。至则有一二人背笼而前，将隐入笼内，掉
手而行。凡登山入谷，皆绝高绝深者，日至百所，皆用”
指爪攀援，寸寸而进。在于笼中，必与负荷者相背而
坐，此即彼中车马也。洎在近州，州牧亦坐笼而迓于
郊。其郡在桑林之间，茅屋数间而已，牧守皆华人，甚
有心义。翌日，牧曰：“须略谒诸大将乎？”遂差人引之衙
院，衙各相去十馀里，亦在林木之下。一茆斋大校三
五人，逢迎极至。于是烹一犊儿，乃先取犊儿结肠中
细粪，置在盘筵，以著夹，调在酰中，方餐犊肉。彼人谓
细粪为“圣虀”，若无此一味者，即不成局筵矣。诸味将
半，然后下麻虫裹蒸。乃取麻蕨蔓上虫，如今之刺猱
者是也。以荷叶裹而蒸之，隐勉强餐之，明日所遗甚
多。

宋大祖乾德三年，平属。五年，知西南蕃、南宁州蕃落
使龙亮瑫等来贡，诏授以官。
开宝二年，武才等一百四十人来贡。

八年，三十九部顺化王子《若废》等三百七十人来贡
马百六十匹、丹砂十两。

太平兴国五年，蕃王龙琼居遣其子并诸州蛮七百
四十七人以方物名马来贡。

明天启乙丑，水西安邦彦、兰州奢崇明，纠合霑益、乌
蒙，举兵犯滇，直扺马龙，锋锐莫可当，人鲜斗志。黔省
戒严，调陶土司兵至，有一象深伏小堑，鼻吸泥水数
斛，乘贼不意，突出咆吼跃起数丈，喷鼻中泥水作云
雾，直挫贼锋，人马皆僻。易后卷一悍贼，掷天堕地，蹙
踏如糜，贼众咸披靡。有陆姓小将，乘机逐北，遂获全
胜。及暮收兵，象尚勃具馀勇，鼻中毒矢一，次日创剧，
遍体出镞馀三升，遂毙。滇黔之人皆德之，为封瘗立
碣于马龙南山之阳。

《春明梦馀录》：“贵州开省，在永乐十一年。田氏就擒，以
思南三宣慰司地方改设六府。每府所属不过一二
百户，官多民少。其地山峭地瘠，夷情猾诈，分隶川、湖，
云南，壤地联络，冲繁掣肘。自泗城北窥永宁，茫部南
扰，毕节西播，外突，普凯内横，交谗构乱，喜祸佳兵，每
一梗阻。滇南中断，朝廷遣将征讨，多藉土司之力。土”
司贪财好杀，但守疆界，不顾婚姻，惟敬官府，利赏赐，
卮酒寸脔，驱之即往，我利其自相戕贼，可以被散阴
党。彼从命屠戮时，似不识人，既事毕解媾，结好如故，
而水西为最。

贵州宣慰家水西所辖长官司四十八司，每司锐卒
数千。

《通志》：习安三岔河以下，地势划然而开，万仞壁立，一
水驶流，昔人所咏“谷黯天如线，崖高月不明”也。山绝
岭往往掘地得拳石如卵，去三岔三十馀里有可处。
砦河崖较他处倍高险，险绝处有石花，四月望后始
发。初发之月若涂朱，石上斑斑然，三五点为丛，七八
点、十数点为丛，经二三日渐长，并数点为一片，大如
轮，小如掌，鲜明烂熳，再二三日，渐黄渐淡，倏忽而归
乌有矣。其花方圆大小无定形，前后高低无定位，殊
不类草木之华。第岁必一发，每发必以夏，历历不爽。
土人恒以其生之高低、色之浓淡，决旱潦丰歉，如“持
左券”，亦异矣。

含毒者，蚊蚋之属，江岭间有之，黔界尤甚。为客中者，
慎勿以手搔之，但布盐于上，以物封裹，半日间毒则
解矣。若以手搔痒不可止，皮穿肉穴，其毒弥甚。湘衡北间有之，其毒稍可。峡江至蜀有蟆子，色黑，亦能咬
人，毒亦不甚。视其生处，即麸盐树叶背上，春间生之，
叶卷成窠，大如桃李，名为“五倍子。”治一切疮毒，收者
晒而杀之，即不化去。不然者，必窍穴而出，飞为蟆子
矣。黔南界有微尘，色白甚小，视之不见，能昼夜害人。
虽帐深密，亦不可断，以粗茶烧之，烟如焚香状，即可
断之。又如席铺油帔隔之，稍可灭。

清平凯里，香炉山之阳有穴焉。深可二三丈，再深则
倍之。于是躧其墏，勘其牖，捶其堑，而后影见焉。或仰
以升，或俛以缒。伛偻焉，首与膝并也，籧除焉，足与凥
张也。又虞土之崩也，木度搘之。穴之迷也，松肪照之，
而后铅获焉。其铅，其状石也，于是舂之淘之，炙之
镕之，凡蛊毒之中人，浸之磨取其汁而饮之，功与蘘
荷叶等。

黔无驴，有好事者船载以入，至则无可用，放之山下。
虎见之，庞然大物也，以为神蔽。林间窥之，稍出近之，
慭慭然莫相知。他日，驴一鸣，虎大骇远遁，以为且噬
己也，甚恐。然往来视之，觉无异能者，益习其声。又近，
出前后，终不敢搏。稍近，益狎荡倚冲冒，驴不胜怒，啼
之。虎因喜，计之曰：“技止此耳。”因跳踉大阚，断其喉，尽
“其肉乃去。噫，形之庞也类有德。地，声之宏也类有能。向
不出其技，虎虽猛，疑畏卒不敢取，今若是焉悲夫。